kardosdrur/scandi-wiki huggingface dataset:
Uddannelses- og Forskningsstyrelsen

Uddannelses- og Forskningsstyrelsen er en institution under Uddannelses- og Forskningsministeriet. Den blev oprettet 1. oktober 2020, ved en sammenlægning af Styrelsen for Institutioner og Uddannelsesstøtte og Styrelsen for Forskning og Uddannelse. Styrelsens hovedopgave er dels at udføre en række opgaver vedrørende styring af de videregående uddannelsesinstitutioner, offentlige forskningsfonde samt innovationsinfrastruktur under Uddannelses- og Forskningsministeriet og dels at udføre en række opgaver vedrørende forskning og innovation.

Udflytning
I forbindelse med udflytningen af statslige arbejdspladser flyttedes Styrelsen for Institutioner og Uddannelsesstøttes bevillingsenhed i 2019 til Svendborg og Sekretariatet for Danmarks Frie Forskningsfond, der var en del af Styrelsen for Forskning og Uddannelse blev flyttet til Odense.

Kilder

Uddannelses- og Forskningsministeriet
Etableret i 2020
Uddannelse i Danmark
Forskning i Danmark
Danske styrelser
Hanne Meldgaard

Hanne Meldgaard (født 6. oktober 1977) er en dansk embedsmand. Hun blev 2019 udnævnt til departementschef i Uddannelses- og Forskningsministeriet. Før hendes udnævnelse til departementschef, har Hanne Meldgaard tilbragt hele sit professionelle liv i Uddannelses- og Forskningsminsteriet.

Kilder

Departementschefer i Uddannelses- og Forskningsministeriet
Direktører for danske styrelser
Jurister fra Danmark
Danskere i 1900-tallet
Danskere i 2000-tallet
Den Canadiske Konføderation

Den Candadiske Konføderation (, ) var den proces, hvormed de tre kolonier i Canada, Nova Scotia og New Brunswick blev forenet til en føderation kaldet 'Dominion of Canada' den 1. juli 1867. Efter konføderation blev det, der tidligere blev kaldt provinsen Canada, opdelt i de to provinser, Ontario og Quebec, og sammen med provinserne Nova Scotia og New Brunswick bestod det nye herredømme af fire provinser. I løbet af årene siden konføderationens grundlæggelse, har Canada oplevet adskillige territoriale ændringer og udvidelser, hvilket har resulteret i det nuværende antal af ti provinser og tre regioner.

Canadas historie
VUC Storstrøm

VUC Storstørm er en undervisningsinstitution med hovedsæde i Nykøbing Falster, der tilbyder voksenundervisning på grundskoleniveau (almen voksenuddannelse, AVU) og gymnasialt niveau (højere forberedelseseksamen, HF) samt ordblindeundervisning. VUC Storstrøm har afdelinger i Faxe, Næstved, Vordingborg, Nakskov og Maribo samt hovedafdelingen i Nykøbing Falster. Udannelsesinstitutionen har sammenlagt omkring 4500 studerende.

I 2018 blev en ny bygning til afdelingen i Næstved indviet. Byggeriet var påbegyndt i 2015, og kostede omkring 100 mio. kr.

Referencer

Eksterne henvisninger 
 

Bygninger, konstruktioner og anlæg i Maribo
Bygninger, konstruktioner og anlæg i Nakskov
Bygninger, konstruktioner og anlæg i Nykøbing Falster
Bygninger, konstruktioner og anlæg i Næstved
Bygninger, konstruktioner og anlæg i Vordingborg
Faxe
Uddannelse i Næstved
Uddannelse i Nykøbing Falster
Uddannelse i Vordingborg
Uddannelsesinstitutioner i Danmark
Voksenuddannelse
Melisandre

Melisandre fra Asshai er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Han blev introduceret i Kongernes kamp (1998). Melisandre er præstinde for guden R'hllor, og han kommer til Westeros for at udbrede sin tro på Red God fra Essos. Hun bliver Stannis Baratheons tætte rådgiver i hans forsøg på at overtage Jerntronen. Hun optræder efterfølgende i En storm af sværd (2000) og En dans med drager (2011). Hun bliver ofte omtalt som Red Woman (den røde kvinde), som følge af hendes røde hår og tøj, og hun har mystiske kræfter der kan kontrollere ild og skygge, som hun har lært i Asshai. Hun er et fremtrædende eksempel på Martins brug af magi i historien, og hun er genstand for flere vigtige profetier der styrer fortællingen.

Der er ingen kapitler skrevet fra Melisandres synspunkt i de første fire romaner, og hendes handlinger bliver derfor oplevet igennem karakterer som Davos Seaworth og Jon Snow. I den femte reoman, En dans med drager, er der et enkelt kapitel fra hendes synspunkt. Martin har udtalt, at der vil kommer flere kapitler skrevet fra hendes synspunkt i de fremtidige romaner.

Melisandre bliver spillet af den hollandske skuespiller Carice van Houten i HBO's tv-serie. Hun modtog en nominering for Primetime Emmy Award for Outstanding Guest Actress in a Drama Series for sin portrættering.

Referencer 

Fiktive personer fra A Song of Ice and Fire
HT Transport & Spedition A/S

H.T Transport & Spedition A/S er et dansk familieejet transport firma med danske chauffører og danske lastbiler, der blev startet i 1973 i Billund, Danmark. Siden stiftelsen er firmaet vokset fra en lille vognmands virksomhed med 7 lastbiler til i dag at råder over mere end 200 rullende enheder og 35.000 m2 lagerhotel.

Kompetencer 

 Transport  og distribution, særligt i Danmark samt i og omkring Schweiz
 Lager, herunder pluk og pak, læsning og losning af container

Historie
 HT Transport blev  grundlagt i 1973 af vognmand Henning Toftlund Hansen i Hovedgaden, Billund. HT startede med fragt fra Jylland til Sjælland, nærmere bestemt fragtruten under Danske Fragtmænd Vestjylland-København, som blev opkøbt af daværende vognmand Villy Thomsen. Vognparken bestod i 1973 af 7 lastvogne, og der var tilknyttet 10 chauffører. Henning Toftlund Hansen kom fra et job som speditør ved Brødrene Larsen i Vejle.
 I 1976 flyttede virksomheden til den nuværende placering på Kløvermarken 116 i Billund. Årsagen var at der var behov for at udvide virksomheden med et lagerhotel.
 For at servicere virksomhedens voksende vognpark blev der i 1982 udvidet med eget værksted beliggenhed på Thorsvej i Grindsted, hvor det den dag i dag fortsat servicerer HT Transport’s vognpark.
 I 1989 får HT Transport godkendt ansøgning om eksport kørsel, hvilket bliver starten på virksomhedens specialisering i transporter til området i og omkring Schweiz.

 HT Transport bliver i 1997 omdannet til aktieselskabet H.T. Transport & Spedition A/S i forbindelse med et generationsskifte.

 I 1998 kan HT Transport fejre 25-års jubilæum
 Henning Toftlund Hansen går bort efter kørt tids sygdom i 2010 og Jørgen Munkholm Poulsen bliver udnævnt som ny administerende direktør.
 Fragtdelen under Danske Fragtmænd bliver solgt fra i 2013, dette sker som led i fragtmændenes strukturændringer og en erkendelse af, at denne del af virksomheden ikke længere var rentabel.
 I 2014 ændres ejerforholdene således at Casper Toftlund Hansen og Marianne Toftlund Hansen hver ejer 50% af HT Transport & Spedition A/S.
 HT Transport flytter administrationen ind i nye kontorer i 2017 mens de gamle lokaler bliver renoveret og indrettet til chauffører, lagerkontor og kantine
 Niclas Toftlund starter ved HT Transport i 2020 og tre generationer arbejder nu under samme tag i virksomheden. Jørgen Poulsen vælger at gå på pension men fortsætter i virksomheden som bestyrelsesformand. Marianne Toftlund Hansen og Casper Toftlund Hansen bliver nye direktører i virksomheden.

Kilder og henvisninger

Transportvirksomheder i Danmark
Sydøstjyllands Politi

Sydøstjyllands Politi er en politikreds, som omfatter kommunerne Skanderborg, Horsens, Hedensted, Vejle, Billund, Kolding og Fredericia. Politikredsen har et indbyggertal på  indbyggere (). Hovedpolitistationen er beliggende i Horsens.

Historie 
Politikredsen blev oprettet 1. januar 2007 som en del af politireformen, der reducerede antallet af politikredse fra 54 til 12. Reformen trådte i kraft samtidig med Strukturreformen og politikredsen grænser med fastlagt efter de nye kommuner, som blev etableret med sidstnævnte reform.

De tidligere politikredse Kolding, Vejle og Fredericia indgår fuldstændig i Sydøstjyllands Politi. Hovedparten af politikredsene Horsens og Odder indgår i kredsen, mens en mindre del af politikredsene Varde, Haderslev og Aarhus indgår i den kredsen.

Organisation 
Politikredsen ledes af politidirektøren, der siden 2015 har været Jørgen Abrahamsen.

Den øverste ledelse af politikredsen består desuden af en chefanklager, chefpolitiinspektør og stabschef, der henholdsvis har ansvaret for anklagemyndigheden, politiarbejdet og de understøttende funktioner. Der er omkring 875 ansatte i politikredsen og det årlige budget er på 450 mio. kr.

Kredsrådet 
Det formelle forum for samarbejde mellem kommunerne og politikredsen foregår i kredsrådet. Kredsrådet for Sydøstjyllands Politi har 12 medlemmer og består af borgmestrene for de syv kommuner i politikredsen og seks repræsentanter fra politiet.

Politistationer 
Politikredsen har seks politistationer:

 Horsens Politistation
 Skanderborg Politistation
 Vejle Politistation
 Billund Politistation
 Kolding Politistation
 Fredericia Politistation

Derudover har politikredsen er række lokale politikontorer i mindre byer, som ofte er placeret i forbindelse med øvrige offentlige funktioner.

Se også 

 Politikredse i Danmark

Referencer

Eksterne henvisninger 

 Officiel hjemmeside for politikredsen

Politikredse i Danmark
Etableret i 2007
Möll

Möllen (formodentlig fra  , "murbrokker") er en flod i den nordvestlige del af Kärnten i Østrig. Den er en biflod fra venstre til Drava, der er en biflod til Donau.

Forløb 
Floden har sit udspring i Hohe Tauern i de centrale østalper på Pasterzegletscheren ved foden af Grossglockner, Østrigs højeste bjerg. Den er 84 km lang og har udløb i Drava nær Möllbrücke. I begyndelsen af sit løb, i den sydøstlige ende af Pasterzegletscheren, løber den ind i Margaritzereservoiret, hvorfra en del af vandet pumpes gennem tunneler under Alpernes hovedkam og Mt. Wiesbachhorn til reservoirerne i Verbund vandkraftværk i Kaprun, Salzburg .

Möll løber derefter ned til Heiligenblut, parallelt med Großglockner-Hochalpenstraße, og længere mod syd adskiller bjergene i Schobergruppen i vest fra Goldberggruppen i øst. I kommunen Winklern, nær grænsen til Tyrol (Østtyrol) ved Iselsbergpas drejer den mod øst, løber gennem den brede, nedre del af Möll-dalen () langs den nordlige kant af Kreuzeckgruppen .

Nedstrøms nær Stall løber Möll igen ind i Gößnitz-reservoiret. Ved Obervellach møder flodløbet af den parallelle Tauernbahn, der kommer fra fra Mallnitz og den sydlige indgang til Tauerntunnellen. I nærheden af Kolbnitz (i Reißeck) og dens sammenløb med Drava er Möll igen opdæmmet for at skabe Rottaureservoiret. Herfra ledes noget af vandet til den nederste fase af Malta-Reisseck kraftværk i Möllbrücke.

Möll er en populær ''white water river'' forkajak og en af de foretrukne raftingfloder i Kärnten.

Galleri

Referencer

Henvisninger 

 Hydrografisk tjeneste i Kärnten - online undersøgelsesdata 

Floder i Østrig
Alexander Senning

Alexander Erich Eugen Senning (født 1936 i Riga, Sovjetunionen, død 4. april 2020) var en tysk-dansk kemiker. Han studerede kemi, først i München og senere ved Uppsala universitet, hvorfra han i 1962 blev svensk lic.phil. i organisk kemi. Han kom derefter til Aarhus Universitet, hvor han var ansat som adjunkt og lektor ved Kemisk Institut indtil 1993, kun afbrudt af et par år som laboratoriechef hos Alfred Benzon A/S i 1970'erne. Fra 1993 til sin pensionering i 2003 var han ansat ved Danmarks Ingeniørakademi i Lyngby, der i 1995 blev en del af Danmarks Tekniske Universitet.

Sennings forskningsområder var svovlkemi og medicinalkemi.

Han var også med til at redigere første udgave af Kemisk Ordbog.

Alexander Senning blev i 1960 gift med svenskeren Gun Anita Margareta Pramsten (født 1939 i Karlskoga). Han blev dansk statsborger i 1971. Indtil da havde han været tysk statsborger.

Bibliografi

Priser

Kilder 

Personer fra Riga
Kemikere fra Tyskland
Kemikere fra Danmark
Organisk kemi
Universitetslektorer fra Danmark
Alumni fra Uppsala universitet
Ansatte ved Aarhus Universitet
Ansatte ved Danmarks Tekniske Universitet
Emma Hørlyck

Emma Hørlyck er en dansk sangerinde, sangskriver og musiker.

Hørlyck var den første i Danmark til at gå på MGK Sangskrivning, og i 2018 modtog hun Engelsholm Højskolelegatet af Mads Langer og Engelsholm Højskole.

I 2020 udgav hun sit debutalbum, Fra En Drømmer Til En Anden, der blev efterfulgt af en Danmarksturné; to måneder efter udgivelsen udgav hun sit andet album, Klar, Parat, Restart.

Emma har udover eget soloprojekt komponeret musik til en række kortfilm.

Diskografi 
 2020 - KLAR, PARAT, RESTART
 2020 - Fra En Drømmer Til En Anden

Henvisninger 

Singer-songwritere fra Danmark
Musikere fra Danmark
Daario Naharis

Daario Naharis er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Han blev introduceret i En storm af sværd (1998), hvor han er leder af en gruppe lejemordere kaldet Stormcrows på kontinentet Essos. Han optræder efterfølgende i En dans med drager (2011). Der er ikke skrevet nogle kapitler fra hans synspunkt, så han opleves kun gennem andre personer, særligt Daenerys Targaryen.

Daario blev spillet af den engelske skuespiller Ed Skrein i tredje sæson af HBO's tv-serie, men han blev herefter udskiftet med den hollandske skuespiller Michiel Huisman.

Referencer 

Fiktive personer fra A Song of Ice and Fire
Ellaria Sand

Ellaria Sand er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones. 

Ellaria blev introduceret i En storm af sværd (2000). Hun nævnes kun i Kragernes rige (2005), men vender tilbage i En dans med drager (2011). Hun er Oberyn Martells elskerinde og mor til adskillige af hans uægte døtre, der samlet kaldes Sand Snakes. Efter Oberyn dør i en duel mod Ser Gregor Clegane, går hun i dyb sorg, selvom den efterfølgende karakterisering af hende er forskellig fra bøgerne og tv-serien. I bøgerne leder hun efter fred og forsøger at finde en måde af afslutte cirklen af hævn. I tv-serien bliver hun dog portrætteret som hensynsløs og hævngerrig, der er villig til at gøre alting for at ødelægget Huset Lannister, selv at dræbe Oberyns familie i processen.

Hun bliver spillet af den britiske skuespiller Indira Varma i HBOs tv-serie.

Referencer 

Fiktive personer fra A Song of Ice and Fire
Odder Politi

Odder Politi er en forhenværende politikreds i Østjylland fra 1973 – 2006. Kredsen bestod af kommunerne Hørning, Odder, Ry, Samsø og Skanderborg.

Politikredsen blev nedlagt i forbindelse med politireformen og delt mellem Østjyllands Politi og Sydøstjyllands Politi.

Historie 
Politikredsen blev etableret 1. april 1973, hvor det tidligere Odder Politi (1957 – 1973) blev udvidet ved at overføre kommunerne Hørning, Ry og Skanderborg fra Silkeborg Politi, Samsø Kommune fra Kalundborg Politi og ved at afgive den nedlagte Beder-Malling Kommune og dele af den nedlagte Solbjerg Kommune til Aarhus Politi. 

Som en del af politireformen i 2006 blev politikredsen nedlagt. Den nye Skanderborg Kommune blev en del af Sydøstjyllands Politi, mens Odder og Samsø kommuner blev en del af Østjyllands Politi.

Politistation

Politistationen i Odder 
Ting- og arresthuset i Odder blev opført i 1856 på baggrund af tegninger af kgl. bygningsinspektør Ferdinand Thielemann. Bygningen, der i dag er beliggende på Rådhusgade 1, blev udvidet i 1918 og fungerede frem til 2006 som politistation i Odder. Bygningen blev i 2011 solgt til private.

Se også 

 Odder Politi (1957 – 1973)

Referencer 

Nedlagte politikredse i Danmark
Mallnitz

Mallnitz er en kommune i Bezirk Spittal an der Drau i delstaten Kärnten, Østrig .

Geografi 

Den ligger i en højtliggende dal i bjergkæden Hohe Tauern, der strækker sig sydpå ned til Obervellach ved floden Möll og adskiller Ankogelgruppen i øst fra Goldberggruppen i vest. I nord markerer Alpernes hovedkam grænsen til den østrigske delstat Salzburg . Ved Mallnitz går Tauernbahn ind i sydenden af Tauerntunnelen .

Kommunen består af Katastralgemeinder i Mallnitz og Dosen. De nordlige dele ligger i Nationalpark Hohe Tauern.

Historie 
Der eksisterede muligvis allerede i bronzealderen en handelsrute over bjergpasset til Gastein-dalen i nord. Den blev brugt af kelterne fra omkring 400 f.Kr., og da området blev inkorporeret i den romerske Noricum- provins omkring 15 f.Kr., blev disse hovedstier genopbygget som en romersk vej.

Den første bosættelse på den gamle rute blev sandsynligvis etableret under de slaviske bosættelser i de østlige Alper fra ca. 600 og fremefter; lokaliteten i Malinica blev imidlertid ikke nævnt før 1299. De omgivende godser omkring Burg Niederfalkenstein blev derefter holdt af det kejserlige Grevskab Görz, der havde hovedsæde i Lienz .

Gennem middelalderen var Mallnitz en strategisk vigtig forpost på handelsruten til Salzburg, især til transport af salt og guld, der blev udvundet i Hohe Tauern-kæderne. Den nuværende kommune blev dannet ved en opsplitning af Obervellach i 1895. Den lokale økonomi blev afgjort fremmet af opførelsen af Tauerntunnelen fra 1901 til 1907 og indvielsen af Tauernbahn i 1909. Der har kørt biltransporttog gennem tunnelen til Mallnitz – Obervellach station siden 1920.

Kilder og henvisninger 

 Officiel Website
 Bergsteigerdorf Mallnitz

Byer i Bezirk Spittal an der Drau
Justin og de tapre riddere

Justin og de tapre riddere (engelsk: Justin and the Knights of Valour) er en animationsfilm fra 2013 instrueret af Manuel Sicilia.

Danske stemmer 
 Simon Nøiers som Justin
 Thea Iven Ulstrup som Talia
 Timm Mehrens som Blucher
 Michael Elo som Horatio
 Kirsten Cenius som Heks
 Allan Klie som Sir Clorix
 Stine Stengade som Dronning

Eksterne henvisninger 

Film fra 2013
Superheltefilm
Animationsfilm
Børnefilm fra Spanien
Spansksprogede film
Tenet

Tenet er en amerikansk film fra 2020 instrueret af Christopher Nolan, der havde arbejdet på manuskriptet i 6-7 år. Budgettet på 205 millioner dollar, og gør det til en af Nolans dyreste film. Filmen udgives af Warner Bros.

Det meste blev indspillet i Estland, og noget i I Norge og Danmark. Der var stort hemmelighold omkring indspilningen, og de ansatte måtte ikke medbringe mobiltelefon på settet, for at undgå afsløring af, hvor de befandt sig. 

I Oslo blev der indspillet scener på Tjuvholmen ved Aker Brygge og på operaens tag. Helt usædvanligt havde en amerikansk storfilm verdenspremiere udenfor USA: 26. august 2020 i Sverige, Danmark og England - og lille Rjukan i Norge.  
   
Premieren blev udsat på grund af coronapandemien. Oprindelig premieredato i USA, 17. juli, blev pga pandemien udsat til 31. juli, da man igen valgte at udsætte, nu til 12. august, som i sin tur blev udsat. Først 3. september planlagde Tenet åbning i udvalgte amerikanske storbyer. 

Robert Pattinson udtalte, at filmen forekom så forvirrende og indviklet, at han ikke forstod den under indspilningen. En forklaring på filmens slutning er lagt ud på nettet.

Medvirkende 
 Robert Pattinson
 Elizabeth Debicki
 Kenneth Branagh
 Aaron Taylor-Johnson
 Michael Caine
 Clémence Poésy
 John David Washington
 Himesh Patel
 Martin Donovan
 Andrew Howard
 Carina Velva – turist i Oslo
 Yuri Kolokolnikov
 Dimple Kapadia
 Katie McCabe
 Anthony Molinari
 Jonathan Camp

Noter

Eksterne henvisninger 
 

Amerikanske film fra 2020
Science fiction-film fra USA
Thrillerfilm fra USA
Bezirk Spittal an der Drau

Bezirk Spittal an der Drau er et administrativt Bezirk (distrikt) i delstaten Kärnten i Østrig.

Geografi 
Med et område i distriktet er 2.763,99  km², er det Østrigs næststørste bezirk, efter areal (efter Liezen), endnu større end den østrigske delstat Vorarlberg, og det langt største distrikt i Kärnten. Det administrative centrum er byen Spittal an der Drau, andre større byer er Gmünd, Greifenburg, Millstatt, Obervellach, Radenthein, Seeboden, Steinfeld og Winklern .

Sammen med de nærliggende distrikter Hermagor og Feldkirchen danner Spittal regionen Øvre Kärnten (Oberkärnten). Det grænser til Østtyrol (Lienz-distriktet) i vest og den østrigske delstat Salzburg i nord.

Det bjergrige område omfatter de sydlige områder af Hohe Tauern og Möll-dalen, de vestlige Gurktal-alper (Nock-bjergene) samt den brede Drava-dal og de nordlige skråninger af Gailtaler Alperne . Det højeste punkt er toppen af Grossglockner, Østrigs højeste bjerg på 3.798. I bezirket ligger også Millstätter See og Weissensee, to af de større søer i Kärnten.

Administrative afdelinger 
Distriktet er opdelt i 33 kommuner, tre af dem er byer og ni af dem er købstæder .

Byer 

 Gmünd (  ; 2605)
 Radenthein (  ; 6620)
 Spittal an der Drau (  ; 16.045)

Markedsbyer 

 Greifenburg (1.911 indb.)
 Lurnfeld (  ; 2.718 indb.)
 Millstatt ( ; 3.351 indb.)
 Oberdrauburg (  ; 1.334 indb.)
 Obervellach ( ; 2.540 indb.)
 Sachsenburg (1.438 indb.)
 Seeboden ( ; 6.045 indb.)
 Steinfeld ( ; 2.291 indb.)
 Winklern (; 1.134 indb.)

Kommuner 

 Bad Kleinkirchheim (  ; 1863)
 Baldramsdorf (1.819)
 Berg im Drautal (  ; 1373)
 Dellach im Drautal (  ; 1769)
 Flattach (1.373)
 Großkirchheim (  ; 1606)
 Heiligenblut (  (1.185)
 Irschen (  ; 2080)
 Kleblach-Lind (1.299)
 Krems i Kärnten (2.157)
 Lendorf (1.776)
 Mallnitz ( ; 1027)
 Malta (2.185)
 Mörtschach ( ; 942)
 Mühldorf ( ; 963)
 Rangersdorf (1.805)
 Reißeck ( ; 2521)
 Rennweg am Katschberg (2.025)
 Stall (1.868)
 Trebesing ( ; 1263)
 Weißensee ( ; 788)

(Befolkningstal pr. 15. maj 2001)

Spittal an der Drau
Kärnten
William Blume Levy

William Blume Levy (født 14. januar 2001 på Kalsbøl Gods) er en professionel cykelrytter fra Danmark, der er på kontrakt hos .

I 2019 vandt han juniorernes Flandern Rundt.

Referencer

Eksterne henvisninger 

 

Mandlige cykelryttere fra Danmark
Stella Adler

Stella Adler (født 10. februar 1901, død 21. december 1992) var en amerikansk skuespillerinde og skuespillærer. Hun grundlagde Stella Adler Studio of Acting i New York City i 1949. Senere i livet underviste hun deltid i Los Angeles med hjælp fra sin protegé, skuespillerinden Joanne Linville, der fortsætter med at undervise i Adlers teknik. Hendes barnebarn Tom Oppenheim driver nu skolen i New York City, der har produceret alumner som Marlon Brando, Robert De Niro, Harvey Keitel, Elaine Stritch, Kate Mulgrew, Kipp Hamilton og Jenny Lumet.

Irene Gilbert, en mangeårig protegé og ven, ledede Stella Adler Studio of Acting i Los Angeles, indtil hendes død. Los Angeles-skolen fungerer fortsat som et fungerende studie og huser flere teatre. Alumni fra Stella Adler-Los Angeles-skolen inkluderer Mark Ruffalo, Benicio del Toro, Brion James, Salma Hayek, Clifton Collins Jr. og Sean Astin.

Eksterne henvisninger 

 

Skuespillere fra New York
Stannis Baratheon

Stannis Baratheon er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones. Han er den anden søn af Steffon Baratheon og Cassandra Estermont, og bror til Robert – herre over De Syv Kongeriger og Renly – herre over Storm's End. Han er Lord af Dragonstone, og efter sin storebrors død bliver han tronpredentant til Jerntronen, og en af nøglepersonerne i den efterfølgende borgerkrig om magten. Stannis' mål bliver ofte forhindret af hans mangel på mandskab og ressourcer, hvilket skyldes han er upopulær blandt de øvrige adelsfamilier. Han må derfor få hjælp af præstinden Melisandre og hans højre hånd, smugleren Davos Seaworth, som han senere udnævner til Hand of the King. Stannis kæmper ofte med at komme ud af skyggen fra sine to åbenlyst mere karismatiske brødre, særligt Robert.

Han bliver nævnt første gang i Kampen om tronen (1996), men optræder først i Kongernes kamp (1998), og han er efterfølgende med i En storm af sværd og En dans med drager. I december 2011 udgav Martin et kapitel fra den endnu ufærdige Vinterens vinde, der blev fortalt fra Theon Greyjoys synspunkt, som bekræfter at Stannis medvirker i den sjette bog i serien.

Stannis bliver spillet af den engelske skuespiller Stephen Dillane i HBO's tv-serie, og hans portrættering er blevet godt modtaget af kritikerne. Stannis er en karakter, der har splittet fans af både bøgerne og tv-serien, og han er populær for sin dedikation for retfærdighed og som undertippet tronpredentant, og modstand for sin vedholdende attitude overfor Jerntronen. Forskellen mellem hans karakterisering i bøgerne og tv-serien har oplevet stort opmærksomhed, særligt i femte sæson af tv-serien.

Referencer 

Fiktive personer fra A Song of Ice and Fire